Dom zdravlja Valjevo

Datum:09.11.2018.

Pitanje:

Kao zainteresovana strana na ovom tenderu, mislimo da je vreme postupka kratko, da JN treba razvrstati po partijama jer se radi o dokumentima koja se rade po posebnom zakonu i to:

1) Plan zaštite od požara-radi se po zakonu o zaštiti od požara i treba da bude posebna partija JN;

2) Izrada procene ugroženosti od elementarnih nepogoda u drugih nesreća i Plan zaštite i spasavanja u vanrednim situacijam radi se prema Zakonu o vanrednim situacijama i treba da bude posebna partija JN.

Ovo su sasvim osnovane primedbe i konstruktivan predlog koji će odagnati sve nedoumice u ispravnost raspisanog tendera odnosno konkursa JN.

Odgovor:

Istraživanjem tržišta utvrdili smo da navedene planove mogu sačiniti isti ponuđači, tako da ne stoji tvrdnja da postoje nedoumice u vezi ispravnosti tendera. Naročito jer naručilac nije tražio nikakve dodatne uslove koji bi bili diskriminatorski, već samo obavezan uslov, odnosno rešenje MUP-a.

Što se tiče vremena za postupak, ukoliko ste mislili na vreme koje je naručilac odredio za dostavljanje ponuda, isto je u skladu sa Zakonom o javnim nabavkama. Ukoliko ste mislili na vreme potrebno za izradu planova, ono je u skladu sa mišljenje više potencijalnih ponuđača.

Shodno napred navedenom, naručilac neće menjati konkursnu dokumentaciju.

Komisija za javnu nabavku